Cynulliad Cenedlaethol Cymru  
Polisi ar Bapur Cynaliadwy 2014-15

**Gweithio’n Gynaliadwy**

Mae gan Gomisiwn y Cynulliad bolisi amgylcheddol ar waith ers 2006, i gydnabod yr effeithiau uniongyrchol ac anuniongyrchol mwyaf arwyddocaol ar yr amgylchedd gan ein sefydliad.

Rydym yn cydnabod bod papur yn adnodd craidd sy’n angenrheidiol er mwyn inni gyflawni ein gweithgareddau, a chaiff ei greu o adnoddau naturiol prin sy’n achosi ôl troed ecolegol mawr.

I gyd-fynd â’n gwerthoedd strategol, ein nod yw lleihau i’r eithaf effaith amgylcheddol y papur rydym yn ei ddefnyddio, a hynny drwy brynu a defnyddio cynhyrchion papur yn ddoeth o ffynonellau sy’n gyfreithlon a chynaliadwy.

Rydym wedi ymrwymo i ailgylchu’r papur a ddefnyddiwn, ond gwerthfawrogwn na ellir mynd i’r afael ag effeithiau cylch bywyd llawn defnyddio papur drwy gyfrwng y polisi hwn yn unig, a dylid ei ystyried ar y cyd â pholisïau a chanllawiau cysylltiedig eraill gan y Cynulliad, fel sydd wedi’u hamlinellu isod.

* Y Polisi Amgylcheddol
* Canllawiau ar ddefnyddio llai o bapur

**Amcanion**

Yn unol â’n hymrwymiad i ddefnyddio papur yn gynaliadwy, byddwn yn:

* Sicrhau bod yr holl bapur copïo a’r cyhoeddiadau mewnol yn cael eu hargraffu ar bapur wedi’i ailgylchu 100 y cant, neu bapur o ffynonellau wedi’u hardystio gan y Cyngor Stiwardiaeth Coedwigoedd ([Forest Stewardship Council, (FSC](http://www.fsc.org/)) neu’r Rhaglen er Cymeradwyo Ardystio Coedwigoedd ([Programme for Endorsement of Forest Certification (PEFC](http://www.pefc.co.uk/)).
* Sicrhau bod unrhyw ofynion argraffu sy’n cael eu comisiynu’n allanol yn cael eu hargraffu gan ddefnyddio o leiaf 50 y cant o bapur wedi ei ailgylchu oddi wrth gynhyrchwyr sydd ag ardystiad cyfredol Cadwyn Warchodaeth gan y FSC neu’r PEFC, Er enghraifft Ffynonellau Cymysg FSC.
* Sicrhau, mewn amgylchiadau eithriadol iawn, pan na ellir defnyddio papur wedi ei ailgylchu neu bapur o ffynonellau cymysg, rhaid i’r cynnyrch fod wedi ei ardystio gan FSC neu PEFC gyda’r ardystiad Cadwyn Warchodaeth perthnasol i brofi bod y papur wedi dod o ffynonellau cyfreithlon a chynaliadwy.
* Lleihau ôl-troed amgylcheddol ein defnydd o bapur drwy argraffu cynifer â phosibl o gyhoeddiadau mewnol drwy ein huned gopïo fewnol, yn enwedig o ran gwaith argraffu mawr iawn.
* Nodi a gweithredu cyfleoedd i annog pawb i ddefnyddio papur mewn ffordd gyfrifol, a phan fo’n briodol, storio ffeiliau a’u cyhoeddi’n electronig, yn hytrach nag ar bapur.

Caffael Papur

* Bydd caffael a chyflenwi papur at ddibenion argraffu’r Uned Gopïo ac ar gyfer llungopiwyr drwy’r adeilad i gyd yn cael ei drefnu gan Uned Argraffu’r Cynulliad.
* Rhaid i’r holl bapur sy’n cael ei ddefnyddio mewn argraffwyr penbwrdd mewn swyddfeydd gael ei brynu gan Swyddogion Offer Swyddfa dynodedig, a rhaid i’r papur gydymffurfio â manylebau papur gofynnol fel y nodwyd.

Bydd y polisi hwn yn gymwys i’r holl bapur sy’n cael ei ddefnyddio gan y Cynulliad, p’un a gaiff ei ddarparu’n fewnol drwy’r Uned Gopïo neu ei bennu ar gyfer argraffwyr a chyflenwyr allanol. Mae’r polisi’n gymwys i swyddfeydd etholaethol Aelodau’r Cynulliad mewn cysylltiad â’r math o bapur a’i waredu mewn ffordd gyfrifol, ond mae trefniadau prynu ar wahân yn gymwys yn benodol i ofynion unigol. Mae’r Cynulliad wedi ymrwymo i ddarparu’r adnoddau sy’n angenrheidiol er mwyn bodloni ei ymrwymiad i’r polisi hwn.

Caiff y datganiad polisi hwn yn ei adolygu bob blwyddyn a’i ddarparu i holl staff Comisiwn y Cynulliad, Aelodau’r Cynulliad a staff cymorth Aelodau’r Cynulliad drwy ein mewnrwyd, ac i bobl eraill sydd â diddordeb drwy ein gwefan. Bydd y datganiad yn rhan o gontract y cyflenwyr sy’n defnyddio ein safle, a bydd ar gael i unrhyw un ar gais.

|  |  |
| --- | --- |
|  | **Peter Black AC/AM**  Comisiynydd y Cynulliad sy’n gyfrifol am Gynaladwyedd / Assembly Commissioner for the Sustainable Assembly |
| |  |  | | --- | --- | | **Llofnodwyd:** | P:\OPO\Financial Services\Sustainable Development\GREEN DRAGON\Peter Black AM - Signature.png | |
|  | **Claire Clancy**  Prif Weithredwr a Chlerc y Cynulliad/Chief Executive and Clerk to the Assembly |
| |  |  | | --- | --- | | **Llofnodwyd:** | **P:\OPO\Financial Services\Sustainable Development\GREEN DRAGON\Claire Clancy - Signature.png** | |

Cyhoeddwyd: Mai 2014   
Adolygir: Mai 2015